open-index/open-wikipedia-markdown huggingface dataset:
Kanadinė mažoji gulbė

**Kanadinė mažoji gulbė** (*Cygnus columbianus columbianus*) – žąsinių (*Anseriformes*) būrio, gulbių (*Cygnus*) genties, mažosios gulbės (*Cygnus columbianus*) porūšis, bet neretai ornitologinėje literatūroje kanadinė mažoji gulbė pripažįstama atskira rūšimi.

Paplitusi Šiaurės Amerikoje. Perimvietės daugiausia arkties ir subpoliarės zonų tundroje. Žiemoja vakarinėse ir rytinėse JAV dalyse, bei Naujojoje Meksikoje.

Minta augaliniu maistu.

Monogamės. Snapas juodas, bet prie tamsiai rudos akies rainelės yra mažesnė už akį geltona, pailga dėmelė. Kojos juodos. Patinas ir patelė balti.

Stambus vandens paukštis. Kanadinių mažųjų gulbių kūno ilgis 120–150 cm. Sparno ilgis 50–57 cm. Čiurna 9,4–11,4 cm ilgio. Snapas 9,1–10,7 cm ilgio. Kūno svoris 4,3–9,5 kg – patinų vidutiniškai 7,3 kg, patelių 6,4 kg.

JAV Šiaurės Karolinos ir Šiaurės Dakotos valstijose, kanadinės mažosios gulbės legaliai medžiojamos.

## Kanadinės mažosios gulbės ir sibirinės mažosios gulbės morfologiniai skirtumai
Kanadinės mažosios gulbės tik nežymiai didesnės už sibirines mažąsias gulbes. Bet lengviausiai galima jas atskirti pagal snapo spalvą. Kanadinių snapas juodas, bet prie tamsiai rudos akies rainelės yra mažesnė už akį geltona, pailga dėmelė, o sibirinių mažųjų gulbių nuo akies nesiekianti šnervių ant snapo pagrindo yra žymi geltona dėmė, o likusi, didesnė snapo dalis juoda.

## Kanadinės mažosios gulbės ir gulbės trimitininkės morfologiniai skirtumai
Nepatyrusiam žmogui, kanadinės mažosios gulbės ir gulbės trimitininkės skirtumus iš pirmo žvilgsnio įžvelgti sunkoka. Kanadinių mažųjų gulbių ir gulbių trimitininkių snapai yra juodi, bet pastarosios tarp akies ir snapo neturi geltonos dėmelės. Taip pat gulbės trimitininkės yra žymiai didesnės.

## Šaltiniai

## Nuorodos

* britannica.com / Whistling swan (anglų k.)
* youtube.com / The Tundra Swans of Pool 8
* youtube.com / Only the Strong Survive | National Geographic
* youtube.com / Huge flock of Tundra swans taking off / Tundra Swans communicating before taking off at Aylmer Wildlife Management Area (kanadinių mažųjų gulbių trimitavimas)
* youtube.com / North Carolina Tundra Swan Hunt / 2016 Tundra Swan Hunt (Kanadinių mažųjų gulbių medžioklė Šiaurės Karolinoje (JAV))
Richárd Weisz

**Richárd Weisz** (1879 m. balandžio 30 d. – 1945 m. gruodžio 4 d.) – Vengrijos imtynininkas, olimpinis čempionas. Pirmasis šalies olimpinis medalininkas ir čempionas imtynių varžybose.

## Biografija
Weisz sportinę karjerą pradėjo lengvosios atletikos ir akademinio irklavimo varžybose, bet vėliau persiorientavo į imtynes. 1899 m. sportininkas pirmą kartą tapo Vengrijos nacionaliniu čempionu Nuo 1903 m. iki 1909 m. vengras laimėjo nacionalinio čempiono titulus. Nuo 1905 m. iki 1908 m. Vengrijos nacionalinis sunkiosios atletikos čempionas sunkaus svorio kategorijoje.

Londone vykusiose ketvirtose moderniose 1908 m. vasaros olimpinėse žaidynėse vengras dalyvavo imtynių varžybose. Pirmą kartą vykusiose itin sunkaus svorio kategorijos (virš 93 kg) vyrų varžybose vengras pirmajame etape nugalėjo daną Carl Jensen, pusfinalyje įveikė daną Søren Marinus Jensen, o finale įveikė rusą Aleksandr Petrov ir tapo olimpiniu čempionu.

Vėliau po olimpiados Vengrijos imtynių federacija panaikino Weisz mėgėjo statusą dėl sportininko kovos su profesionalu Stanislaus Zbyszko ir pasirodymų cirke. Dėl to sportininkas negalėjo startuoti varžybose. Vėliau sportininko statusas atkurtas, bet Weisz atsisakė vykti į 1912 m. vasaros olimpines žaidynes.

## Nuorodos
* TOK svetainėje
CST-100 Starliner

**Boeing CST-100 Starliner** – privatus, pilotuojamas, daugkartinio naudojimo kosminis laivas, sukurtas įmonėje „Boeing“ pagal NASA programą „Commercial Crew Development“ (CCDev), skirtas įgulų iki 7 astronautų skraidinimui į Tarptautinę kosminę stotį (TKS) ir grąžinimui į Žemę. 

Kapsulė yra 4,56 m pločio, joje telpa iki 7 astronautų. Kapsulė gali išbūti orbitoje iki 7 mėnesių su galimybe ją panaudoti iki 10 kartų. „Starliner“ gali būti iškeltas su 4 raketomis – „Atlas V“, „Delta IV“, „Falcon 9“ ir „Vulcan“.

Pirmoje „Commercial Crew Development“ konkurso fazėje 2010 m. NASA skyrė „Starliner“ vystymui 18 milijonų JAV dolerių. 2011 m. „Boeing“ gavo dar 93 milijonus tolimesniam programos vystymui. 2012 m. rugpjūčio 3 d. NASA paskelbė skirianti 460 milijonus dolerių „Starliner“ programai. 2014 m. rugsėjo 16 d. NASA pasirinko „Starliner“ ir „SpaceX“ „Dragon“ programas komercinio orbitinio transporto paslaugų teikimui ir skyrė „Boeing“ kompanijai 4,2 milijardus dolerių.

2019 m. gruodžio 20 d. „Boeing“ atliko pirmąjį „Starliner“ bandomąjį skrydį be įgulos su „Atlas V“ raketa. Bandomojo skrydžio metu misija patyrė techninių neatitikimų su laiko matavimu, buvo nutraukta ir nepasiekė TKS. Po dviejų dienų skrydžio kapsulė sėkmingai grįžo į Žemę. Tai buvo pirmas kartas istorijoje, kai įgulą galinti nešti kapsulė sėkmingai nusileidžia JAV teritorijoje.

2020 m. pabaigoje planuojamas antrasis „Starliner“ bepilotis bandymas, siekiant ištaisyti pirmojo skrydžio klaidas.

## Šaltiniai
Juodasai upelis

**Juodasai upelis** () – upelis Lietuvoje, rytiniuose Švenčionių ir Ignalinos rajonų pakraščiuose, Gudijos pasienyje; Birvėtos dešinysis intakas. Prasideda Adutiškio miške. Aukštupyje sudaro Lietuvos–Gudijos valstybinę sieną, toliau teka šalia sienos pamiškėmis į šiaurės rytus, žemupyje – į šiaurę. Įteka Birvėton 8,2 km nuo jos žiočių, Lazinkose.

Prie upelio įsikūrę kaimai: Surma, Grigališkė, Pajuodupis, Spijotiškė (buv.), Lazinkos.

Upėvardis kilęs iš žodžio *juodas*.

## Šaltiniai
Juodė (reikšmės)

**Juodė** gali reikšti:
* Juodė – kaimas Širvintų rajone;
* Juodė – upelis Vilniaus raj. (Petešos intakas);
* Juodė – upelis Telšių raj.;
* Juodė – upelis Širvintų raj. (Širvintos intakas);
* Juodė II – upelis Širvintų raj. (Tolos intakas);
* Juodė – upelis Pasvalio raj. (Žąsos intakas);
* Juodė – upelis Tauragės raj. (Raudonmeižio intakas).
Juodė (Peteša)

**Juodė** – upelis Lietuvoje, Vilniaus rajono pietuose; Petešos kairysis intakas. Prasideda Žaliosios miške prie Galvininkų. Teka į vakarus, toliau į šiaurės vakarus pro Marijampolio miškus. Įteka į Petešą (Prūdiškių tvenkinį) 1,0 km nuo jos žiočių, Kalvelių soduose.

Intakai: Kulinė (kairysis), Vilkiškė (dešinysis).

Rakonyse upelis patvenktas, sudarytas Rakonių tvenkinys, Marijampolyje – Naudžių tvenkinys. Prie Juodės įsikūrę Galvininkai, Lopatiškės, Bagušiai, Rakonys, Dvarykščiai, Juodžiai, Marijampolis, Kalveliai.

Upėvardis kilęs iš žodžio *juoda*.

## Šaltiniai
Verner Weckman

**Verner Weckman** (1882 m. liepos 26 d. – 1968 m. vasario 22 d.) – Suomijos imtynininkas, olimpinis čempionas. Pirmasis šalies olimpinis aukso medalininkas.

## Biografija
1902 m. įstojo į Helsinkio gimnastikos klubą ir pradėjo treniruotis imtynių varžybose. 1904 m. Weckman laimėjo Suomijos nacionalinį graikų-romėnų imtynių titulą. 1905 m. tapo pasaulio čempionu.

1906 m. Tarpinėse vasaros olimpinėse žaidynėse pelnė auksą vidutinio svorio varžybose.

Londone vykusiose ketvirtose moderniose 1908 m. vasaros olimpinėse žaidynėse suomis dalyvavo imtynių varžybose. Pirmą kartą vykusiose pusiau sunkaus svorio kategorijos (iki 93 kg) vyrų varžybose suomis pirmajame etape nugalėjo britą Walter West, ketvirtfinalyje švedą Fritz Larsson, pusfinalyje įveikė vengrą Hugó Payr, o finale įveikė suomį Yrjö Saarela ir tapo olimpiniu čempionu. Vėliau sportininkas padovanojo savo iškovotą olimpinį aukso medalį Suomijos sporto muziejui.

1942 m. – 1947 m. Suomijos darbininkų konfederacijos tarybos narys.

## Nuorodos
* Olympedia svetainėje
Frithiof Mårtensson

**Frithiof Mårtensson** (1884 m. gegužės 19 d. – 1956 m. birželio 20 d.) – Švedijos imtynininkas, olimpinis čempionas. Pirmasis šalies olimpinis aukso medalininkas.

## Biografija
1908 m. sportininkas dalyvavo pasaulio čempionate, kuriame užėmė 5-ąją vietą.

Londone vykusiose ketvirtose moderniose 1908 m. vasaros olimpinėse žaidynėse švedas dalyvavo imtynių varžybose. Pirmą kartą vykusiose vidutinio svorio kategorijos (iki 73 kg) vyrų varžybose švedas pirmajame etape nugalėjo bohemietį Josef Bechynê, antrajame etape britą George Bradshaw, ketvirtfinalyje daną Axel Larsson, pusfinalyje įveikė daną Anders Andersen, o finale įveikė švedą Mauritz Andersson ir tapo olimpiniu čempionu. 

1909 m. tapo Europos absoliutaus svorio čempionu.

## Nuorodos
* Olympedia svetainėje
Enrico Porro

**Enrico Porro** (1885 m. sausio 16 d. – 1967 m. kovo 14 d.) – Italijos imtynininkas, olimpinis čempionas. Pirmasis šalies olimpinis aukso medalininkas imtynių varžybose.

## Biografija
1905 m. sportininkas pirmą kartą tapo Italijos nacionaliniu čempionu. 

Londone vykusiose ketvirtose moderniose 1908 m. vasaros olimpinėse žaidynėse italas dalyvavo imtynių varžybose. Pirmą kartą vykusiose lengvo svorio kategorijos (iki 66,6 kg) vyrų graikų-romėnų stiliaus varžybose italas pirmajame etape nugalėjo vengrą József Téger, ketvirtfinalyje švedą Gustaf Malmström, pusfinalyje įveikė švedą Gunnar Persson, o finale įveikė rusą Nikolay Orlov ir tapo olimpiniu čempionu. 

Prieš prasidedant 1912 m. vasaros olimpinėms žaidynėms Porro susižeidė ranką ir į žaidynes neišvyko. Italas dar dalyvavo 1920 m. vasaros olimpinėse žaidynėse ir 1924 m. vasaros olimpinėse žaidynėse, bet medalių neiškovojo.

## Nuorodos
* Olympedia svetainėje
George de Relwyskow

**George de Relwyskow** (1887 m. birželio 18 d. – 1942 m. lapkričio 9 d.) – anglų laisvojo stiliaus imtynininkas, olimpinis čempionas.

## Biografija
1907 m. sportininkas laimėjo Anglijos nacionalinio imtynių čempiono titulą.

Londone vykusiose ketvirtose moderniose 1908 m. vasaros olimpinėse žaidynėse britas dalyvavo imtynių varžybose. Laisvųjų imtynių lengvo svorio kategorijos (iki 66,6 kg) varžybose anglas pirmajame etape nugalėjo britą William Henson, ketvirtfinalyje nugalėjo britą William Shepherd, pusfinalyje įveikė britą Albert Gingell, o finale įveikė britą William Wood ir tapo olimpiniu čempionu. Sportininkas taip pat varžėsi vidutinio svorio kategorijoje ir pelnė sidabrą.

Vėliau tarnavo Jungtinės Karalystės armijoje.

## Bibliografija
* *The Art of Wrestling* (1919)
* *My Simple Way to Health*

## Nuorodos
* Olympedia svetainėje
George Mehnert

**George Mehnert** (1881 m. lapkričio 3 d. – 1948 m. liepos 8 d.) – JAV laisvojo stiliaus imtynininkas, daugkartinis olimpinis čempionas.

## Biografija
Tarp 1902 m. ir 1908 m. sportininkas laimėjo šešis JAV nacionalinio čempiono titulus.

1904 m. vasaros olimpinėse žaidynėse amerikietis pelnė aukso medalį.

Londone vykusiose ketvirtose moderniose 1908 m. vasaros olimpinėse žaidynėse amerikietis dalyvavo imtynių varžybose. Pirmą kartą vykusiose laisvųjų imtynių lengviausio svorio kategorijos (iki 54 kg) varžybose amerikietis ketvirtfinalyje nugalėjo britą Harry Sprenger, pusfinalyje įveikė kanadietį Aubert Côté, o finale įveikė britą William Press ir tapo olimpiniu čempionu. 

1909 m. perėjo į profesionales imtynes. Vėliau buvo imtynių klubo prezidentas, imtynių federacijos administracijos darbuotojas.

## Nuorodos
* Olympedia svetainėje
George Dole

**George Dole** (1885 m. sausio 30 d. – 1928 m. rugsėjo 6 d.) – JAV ekonomistas ir laisvojo stiliaus imtynininkas, olimpinis čempionas.

## Biografija
George Dole studijavo ekonomiką Jeilio universitete. Studijų metu atstovavo universiteto amerikietiškojo futbolo komandą, o vėliau buvo ir futbolo komandos treneris. Įgijo ekonomikos profesoriaus išsilavinimą.

1908 m. sportininkas laimėjo JAV nacionalinio imtynių čempiono titulą.

Londone vykusiose ketvirtose moderniose 1908 m. vasaros olimpinėse žaidynėse amerikietis dalyvavo imtynių varžybose. Laisvųjų imtynių puslengvio svorio kategorijos (iki 60,3 kg) varžybose amerikietis pirmajame etape nugalėjo britą Percy Cockings, ketvirtfinalyje nugalėjo britą James Webster, pusfinalyje įveikė britą William McKie, o finale įveikė britą James Slim ir tapo olimpiniu čempionu. 

## Nuorodos
* Olympedia svetainėje
Stanley Bacon

**Stanley Bacon** (1885 m. rugpjūčio 13 d. – 1952 m. spalio 13 d.) – anglų imtynininkas, olimpinis čempionas. Penkiolika kartų Jungtinės Karalystės nacionalinis čempionas.

## Biografija
Londone vykusiose ketvirtose moderniose 1908 m. vasaros olimpinėse žaidynėse britas dalyvavo imtynių varžybose. Laisvųjų imtynių vidutinio svorio kategorijos (iki 73 kg) varžybose anglas pirmajame etape nugalėjo britą Henry Chenery, ketvirtfinalyje nugalėjo britą Aubrey Coleman, pusfinalyje įveikė britą Frederick Beck, o finale įveikė britą George de Relwyskow ir tapo olimpiniu čempionu. Sportininkas taip pat varžėsi graikų-romėnų vidutinio svorio kategorijoje, bet pralaimėjo pirmąjį susitikimą.

1912 m. vasaros olimpinėse žaidynėse ir 1920 m. vasaros olimpinėse žaidynėse imtyninkas medalių neiškovojo.

## Nuorodos
* Olympedia svetainėje
Con O'Kelly

**Con O'Kelly** (1886 m. spalio 29 d. – 1947 m. lapkričio 3 d.) – airių laisvojo stiliaus imtynininkas, olimpinis čempionas. 

## Biografija
1907 m. laimėjo Jungtinės Karalystės nacionalinio čempiono titulą.

Londone vykusiose ketvirtose moderniose 1908 m. vasaros olimpinėse žaidynėse britas dalyvavo imtynių varžybose. Laisvųjų imtynių sunkaus svorio kategorijos (virš 73 kg) varžybose airis pirmajame etape nugalėjo amerikietį Lee Talbott, ketvirtfinalyje nugalėjo britą Harold Foskett, pusfinalyje įveikė britą Edward Barrett, o finale įveikė norvegą Jacob Gundersen ir tapo olimpiniu čempionu. 

Sūnus - Con O'Kelly jaunesnysis dalyvavo olimpinių žaidynių bokso turnyre.

## Nuorodos
* Olympedia svetainėje
Svutafas

**Svutafas** (*Svutaf*) – mitologinė etruskų figūra; bandomas sieti su graikų Erotu arba Potu. 

Aptiktas tik vienas šią mitologinę figūrą vaizduojantis etruskų veidrodis. Jame Svutafas pavaizduotas kaip nuogas sparnuotas berniukas, jo ilgi plaukai surišti į uodegą, Svutafas apsiavęs sandalus, ant jo rankos – apyrankė. Svutafas vaizduojamas greta dviejų dievybių – Fuflunso ir Vesunos; Svutafas žvelgia į Vesuną, kuri stovi jo dešinėje, kaire ranka liečia Vesunos smakrą, taip nukreipdamas jos veidą į Fuflunsą. Į kairę nuo jų pavaizduotas Herkle.

Austrų etruskologo Ambros Josef Pfiffig teigimu, Svutafas yra genijus, vienas iš daugelio panašios išvaizdos būtybių etruskų mitologijoje. Jos esą susijusios su dažniau vaizduojamomis *[[Lasa (mitologija)|Lasa]]*.

## Šaltiniai
Akademinis irklavimas 1908 m. vasaros olimpinėse žaidynėse

**[[Akademinis irklavimas]] 1908 m. vasaros olimpinėse žaidynėse** vyko trečią kartą olimpinių žaidynių istorijoje. Varžybose dominavo Jungtinės Karalystės irkluotojai, kurie laimėjo visus aukso medalius.

## Dalyvavusios šalys
81 irkluotojai iš 8 šalių startavo olimpiadoje:

* 
* 
* 
* 
* 
* 
* 
* 

Vengrija ir Norvegija debiutavo olimpinėje irklavimo regatoje.

## Medalininkai

## Medalių lentelė

## Nuorodos
* TOK svetainė
Monika Chasažyrovaitė

**Monika Chasažyrovaitė** (g. 1999 m. liepos 23 d. Trakuose) – Lietuvos meninės gimnastikos sportininkė, grupinių pratimų čempionė ir medalininkė. 2015–2018 m. Lietuvos meninės gimnastikos nacionalinės rinktinės narė. 

## Biografija
2004 m. sportinę karjerą pradėjo pas trenerę Vaidą Kubilienę. Nuo 2012 m. treniravosi pas trenerę Rasa Židonienę. 2013 m. tapo Vilniaus miesto meninės gimnastikos čempione. 2015 m. Lietuvos meninės gimnastiko] grupinių pratimų čempionė. 2016 Lietuvos meninės gimnastikos bronzos medalininkė. 2016 m. atstovavo Lietuvai tarptautiniame meninės gimnastikos varžybose „Gracia Fair Cup“ Budapešte. 2017 m. atstovavo Lietuvai Beneliukso čempionate ir iškovojo ketvirtąją vietą. 2015–2018 m. buvo Lietuvos meninės gimnastikos rinktinės narė.

Iki 2016 m. mokėsi Vilniaus Šolom Aleichemo gimnazijoje. 2018 m. birželio mėn. baigė meninės gimnastikos karjerą. Tais pačiais metais m. įstojo į Jungtinės Karalystės Vusterio universitetą studijuoti verslą ir rinkodarą. Baigė pedagogikos ir treniravimo technikos studijas Britų gimnastikos akademijoje. 

## Rezultatai
* 2011 m. Vilniaus miesto meninės gimnastikos jaunučių pirmenybėse medalininkė
* 2012 m. Lietuvos meninės gimnastikos jaunių grupinių pratimų medalininkė
* 2012 m. tarptautinio turnyro „Christmas Cup Tallin“ medalininkė
* 2013 m. Lietuvos meninės gimnastikos jaunių grupinių pratimų medalininkė
* 2013 m. Vilniaus miesto pirmenybių absoliuti čempionė
* 2014 m. Lietuvos meninės gimnastikos jaunimo grupinių pratimų medalininkė
* 2014 m. meninės gimnastikos turnyro pavasario taurė medalininkė
* 2015 m. Lietuvos meninės gimnastikos grupinių pratimų absoliuti čempionė
* 2015 m. pratimo su kaspinu čempionė tarptautiniame turnyre „City of Winds Cup“ Liepojoje
* 2015 m. tarptautinio turnyro organizuojamo, Izraelio gimnastikos asociacijos, laimėtoja
*2016 m. Vilniaus miesto pirmenybių absoliuti čempionė
* 2016 m. Lietuvos meninės gimnastikos čempionato bronzos medalio laimėtoja
* 2016 m. LR Meninės Gimnastikos suaugusiųjų komandinių pirmenybių pirmos vietos nugalėtoja
* 2016 m. Lietuvos atstovė „Gracia Fair Cup“ Budapešte
* 2016 m. IV vietos laimėtoja suaugusiųjų grupėje Beneliukso čempionate
* 2017 m. Lietuvos meninės gimnastikos grupinių pratimų medalininkė
* 2017 m. IV vietos trofėjaus laimėtoja varžybose Liuksemburge 

## Šaltiniai
https://grs-differdange.lu/wp-content/uploads/2017/03/Results-Greater-Region-BeNeLux-Cup-2017.pdf
Patamulšio ežeras

**Patamulšio ežeras** – ežeras Lietuvoje, Prienų rajone, 2,5 km į šiaurės rytus nuo Pakuonio miestelio, Patamulšio kaime. Ežero ilgis iš šiaurės vakarų į pietryčius – 0,36 km, plotis – iki 0,14 km. Altitudė 85,3 m. Krantai neaukšti, sausi. Aplinkui plyti dirbami laukai, o pietinėje pakrantėje auga sodai. Pietuose išteka Tumulšios upelis link Nemuno upės.

## Šaltiniai
Maskara

**Maskara** (, , ) – miestas šiaurės vakarų Alžyre, 105 km į pietryčius nuo Orano, Tel Atlaso kalnuose; vilajos administracinis centras. Iš miesto plentai ir geležinkeliai veda į Oraną, Saidą, Relizaną. Vystoma cemento, odos, maisto pramonė, kilimų gamyba, apylinkėse veši vynuogynai, alyvmedžių giraitės, javų pasėliai.

## Istorija
Gyvenvietė išaugo 1701 m. Osmanams įkūrus karinę įgulą (nuo jos ir pavadinimas – arabų *muʿaskar* reiškia stovyklavietę). Maskara buvo vienas didžiausių sukilimo prieš prancūzus centrų, pateko į Abdelkadero al Džazyrio trumpai gyvavusią sukilėlių valstybę. 1835 m. prancūzai miestą sugriovė, o 1841 m. galutinai įsitvirtino.

1994 m. rugpjūčio 18 d. Maskara labai nukentėjo nuo žemės drebėjimo (žuvo 171 gyventojas).

## Šaltiniai
Regbis 1908 m. vasaros olimpinėse žaidynėse

**[[Regbis]] 1908 m. vasaros olimpinėse žaidynėse** vyko antrą kartą olimpinių žaidynių istorijoje. Varžybose dalyvavo dvi nacionalinės komandos.

Prieš varžybas iš turnyro pasitraukė Prancūzijos nacionalinė komanda. Jungtinę Karalystę atstovavo Kornvalio grafystės rinktinė. Australazijos komandą sudarė atstovai iš Australijos nacionalinės rinktinės. Finalinėse varžybose Australija 32-3 nugalėjo Jungtinę Karalystę.

## Medalininkai

## Nuorodos
* TOK svetainė
Harry Blackstaffe

**Harry Blackstaffe** (1868 m. liepos 28 d. – 1951 m. rugpjūčio 22 d.) – anglų bokso teisėjas ir irkluotojas, olimpinis čempionas.

## Biografija
Londone vykusiose ketvirtose moderniose 1908 m. vasaros olimpinėse žaidynėse britas dalyvavo akademinio irklavimo varžybose. Vyrų vienetų varžybų finale Harry Blackstaffe aplenkė visus varžovus ir tapo pirmuoju britu pelniusiu auksą šioje rungtyje. Blackstaffe buvo 40-ies kai laimėjo olimpinį auksą ir lygi šiol yra vyriausias vienetų varžybų olimpinis nugalėtojas.

1908 m. olimpiadoje Harry Blackstaffe taip pat teisėjavo bokso varžybose. Britas iš viso teisėjavo aštuoniose olimpinėse dvikovose.

Vėliau tapo akademinio irklavimo federacijos viceprezidentu.

## Nuorodos
* Olympedia svetainėje
La Linėja

**La Linėja** arba ***La Linea de la Konsepsjonas*** () – miestas pačiuose Ispanijos pietvakariuose, Andalūzijoje, Kadiso provincijoje, į rytus nuo Alchesiraso, Gibraltaro sąsiaurio ir Gibraltaro užutėkio pakrantėje, Gibraltaro pasienyje. Keliai į Gibraltarą, San Rokę, yra jūrų uostas (daugiausia vežama nafta), veikia keltų linijos į Afriką. Naftos perdirbimas, maisto (vaisių ir daržovių, žuvų perdirbimo, likerio), metalo, kamštinės medienos apdirbimo pramonė, turizmas.La Linėja yra pajūrio kurortas, aplink driekiasi smėlėti paplūdimiai (bendras ilgis 14 km). Yra jachtų prieplauka. Veikia universitetas, kongresų ir parodų rūmai, bulių kautynių arena. Apylinkėse yra XVI a. bokšto liekanos, romėnų Kartėjos miesto griuvėsiai.

Vidurvasarį vyksta miesto šventė (*La Salvaora*).

## Istorija
Gyvenvietė pradėjo kurtis XVIII a., ispanams statant gynybinius įtvirtinimus britų valdomo Gibraltaro pasienyje. Pavadinimas *La Línea* ('linija') ir kilo nuo šios gynybinės linijos. 1870 m. šis pasienio ruožas atsiskyrė nuo San Rokės ir oficialiai tapo La Linėjos gyvenviete. 1913 m. tapo miesteliu. Ilgą laiką La Linėja augo kaip Gibraltare dirbančių ispanų gyvenvietė, bet 1969 m., valdant F. Frankui, siena buvo uždaryta.

## Šaltiniai
Virvės traukimas 1908 m. vasaros olimpinėse žaidynėse

**[[Virvės traukimas]] 1908 m. vasaros olimpinėse žaidynėse** vyko trečią kartą olimpinių žaidynių istorijoje. Varžybose dalyvavo penkios komandos iš trijų šalių. Jungtinė Karalystė laimėjo visus medalius.

Prieš olimpiadą iš turnyro pasitraukė Vokietijos ir Graikijos nacionalinės komandos. Švedijos komanda nepasirodė bronziniame finale ir medalis automatiškai priskirtas Jungtinei Karalystei.

## Medalininkai

## Atkrentamosios

## Nuorodos
* TOK svetainė
Eseisa

**Eseisa** () – miestas Argentinoje, Buenos Airių provincijoje, Didžiųjų Buenos Airių aglomeracijoje, 28 km į pietryčius nuo Buenos Airių. Partido centras. Į miestą veda greitkelis iš Buenos Airių, plentas į Kanjuelasą, yra didžiausias šalyje Ministro Pistarini tarptautinis oro uostas. Veikia universitetas, yra dvi katalikų bažnyčios.

## Istorija
Gyventojai dabartinio miesto vietose palaipsniui ėmė kurtis XVIII a. pab. Vietovė pavadinta pagal žemvaldį Chosė Mariją Eseisą (*José María Ezeiza*). 1885 m. nutiesus geležinkelį, išaugo gyvenvietė.

1973 m. birželio 20 d. minios žmonių susirinko į Eseisos oro uostą laukti iš tremties Ispanijoje grįžtančio Chuano Perono. Tarp nesutariančių peronistų grupuočių kilo riaušės, vadinamos Eseisos žudynėmis.

1994 m. Eseisos partidas atsiskyrė nuo Esteban Ečerverijos partido.

## Šaltiniai
Žolės riedulys 1908 m. vasaros olimpinėse žaidynėse

**[[Žolės riedulys]] 1908 m. vasaros olimpinėse žaidynėse** vyko pirmą kartą olimpinių žaidynių istorijoje. Varžybose dalyvavo šešios komandos iš trijų šalių. 

## Medalininkai

## Atkrentamosios

### Galutinė rikiuotė

## Nuorodos
* TOK svetainė
Škotijos vyrų žolės riedulio rinktinė

**Škotijos vyrų žolės riedulio rinktinė** – komanda, atstovaujanti Šokotijai tarptautinėse varžybose. Rinktinės sudėtį ir veiklą koordinuoja Škotijos žolės riedulio federacija.

## Dalyvavimas čempionatuose
### Olimpinės žaidynės

### Pasaulio taurė

### Sandraugos žaidynės

## Nuorodos

## Nuorodos
*Oficiali svetainė
Vandensvydis 1908 m. vasaros olimpinėse žaidynėse

**[[Vandensvydis]] 1908 m. vasaros olimpinėse žaidynėse** vyko antrą kartą olimpinių žaidynių istorijoje. Olimpiadoje pirmą kartą varžėsi nacionalinės komandos, o ne sporto klubai. 

Olimpiadoje turėjusi startuoti Austrijos nacionalinė komandą iš turnyro pasitraukė. Jungtinė Karalystė pelnė automatinį pakvietimą startuoti finale. Antroje vietoje likusi Belgijos komanda vienintelė turėjo varžytis su visomis turnyre dalyvaujančiomis komandomis. Pirmajame etape Belgija 8-1 nugalėjo Nyderlandus, pusfinalyje 8-4 įveikė Švediją, o finale 2-9 pralaimėjo Jungtinei Karalystei.

## Medalininkai

### Galutinė rikiuotė

## Nuorodos
* TOK svetainė
Florensio Varela

**Florensio Varela** () – miestas Argentinoje, Buenos Airių provincijoje, Didžiųjų Buenos Airių aglomeracijoje, 23 km į pietryčius nuo Buenos Airių. Partido centras. Yra geležinkelio stotis prie Generolo Rokos linijos, miestą aptarnauja Buenos Airių viešasis transportas. Veikia istorijos ir vaizduojamųjų menų muziejus, teatras, kultūros namai, Arturo Chaurečės (*Arturo Jauretche*) nacionalinis universitetas. Yra Šionštato katalikų judėjimo koplyčia, Šv. Jono Krikštytojo bažnyčia.

## Istorija
Gyventojai dabartinio miesto vietose palaipsniui ėmė kurtis XIX a. Vietovė pradžioje vadinta San Chuan Bautista, bet 1886 m. pervadinta rašytojo, švietėjo, politiko Florensijaus Varelos garbei. 1891 m. sudarytas Florensio Varelos partidas. 1953 m. Florensio Varela paskelbta miestu.

## Sportas
* CSyD Defensa y Justicia (futbolas)

## Šaltiniai
Boksas 1908 m. vasaros olimpinėse žaidynėse

**[[Boksas]] 1908 m. vasaros olimpinėse žaidynėse** vyko antrą kartą olimpinių žaidynių istorijoje. Žaidynėse dominavo Jungtinės Karalystės boksininkai, kurie laimėjo visus aukso medalius.

## Dalyvavusios šalys
42 boksininkai iš 4 šalių startavo olimpinėse žaidynėse:

* 
* 
* 
* 

## Medalininkai

## Medalių lentelė

## Nuorodos
* TOK svetainė
Monte Grandė

**Monte Grandė** () – miestas Argentinoje, Buenos Airių provincijoje, Didžiųjų Buenos Airių aglomeracijoje, 23 km į pietryčius nuo Buenos Airių. Esteban Ečeverijos partido centras. Praeina Buenos Airių–Kanjuelaso kelias, yra geležinkelio stotis prie Generolo Rokos linijos. Aptarnauja Buenos Airių viešasis transportas. Veikia kultūros centras, teatras, Švč. Nekaltojo Prasidėjimo bažnyčia.

## Istorija
Gyventojai dabartinio miesto vietose palaipsniui ėmė kurtis XIX a. Esteban Ečeverijos partidas sudarytas 1913 m. Per XX a. augo kaip mėsos pramonės centras.

## Šaltiniai
Maipu

**Maipu** () gali reikšti:
* Maipu – Čilės Santjago miesto rajonas;
* Maipu – miestas Argentinoje, Buenos Airių prov.;
* Maipu – miestas Argentinoje, Mendosos prov.;
* Vilja Maipu – miestelis Argentinoje, Buenos Airių prov., Ch. San Martino partide;
* Maipu partidas – Buenos Airių prov. (Argentina) dalis;
* Maipu departamentas – Čako prov. (Argentina) dalis;
* Maipu departamentas – Mendosos prov. (Argentina) dalis;
* Maipas – Argentinos ir Čilės ugnikalnis.
Maipu (Mendosa)

**Maipu** () – miestas Argentinoje, Mendosos provincijoje, Didžiosios Mendosos aglomeracijoje, 5 km į pietryčius nuo Mendosos centro. Departamento centras. Vystoma baldų, maisto pramonė (vynuogininkystė ir vyno gamyba, alyvuogių auginimas). Yra Šv. Kandelarijos Dievo Motinos ir Maloningosios Dievo Motinos katalikų bažnyčios.

## Istorija
Gyvenvietė ėmė augti XIX a. vid. (departamento centru tapo 1858 m.).

## Sportas
* Club Deportivo Maipú (futbolas)

## Šaltiniai
Naujazelandinė gulbė

* *Chenopis sumnerensis*
* *Cygnus atratus sumnerensis*
* *Cygnus chathamensis*

**Naujazelandinė gulbė** (*Cygnus sumnerensis*), maorių kalba buvo vadinama **pouva** – stambi išmykusi Naujosios Zelandijos Pietų ir Čatamo salų žąsinių (*Anseriformes*) būrio, gulbių (*Cygnus*) genties, australazinių gulbių (*Chenopis*) pogentės,  endeminė vandens paukščių rūšis.

## Istorija
Į Naująją Zelandiją anksčiausiai 1300 m. atsikėlę polineziečiai, dabartinių maorių protėviai, kaip manoma, jas medžiojo bei per veisimosi sezoną plačiai rinko jų kiaušinius, tad Pietų saloje paukščiai išnyko maždaug apie 1450 m., o Čatamo salose apie 1650 m. – dar iki XVIII a. pabaigoje atsikraustant į salas pirmiesiems europiečiams.

Pirmą kartą jau išnykusios naujazelandinės gulbės archeologiniai likučiai buvo rasti 1889 m., Kraistčerčo priemiestyje Sumneryje, esančiame „Vienuolių urve“ (*Monck’s Cave*). Kaulus rado žemės savininkas Henris Monkas (*Henry Monck*), kuris juos perdavė Džonui Misonui (*John T. Meeson*) ir tuometiniam Kenterburio muziejaus direktoriui Henriui Forbsui (*Henry Forbes*). Henris Forbsas apibūdino ir pavadino šią rūšį *Chenopis sumnerensis*, kadangi ji buvo panaši į juodąją gulbę (*Cygnus atratus*), o pastarosios lotyniškai tuo metu vadinosi *Chenopis atrara*.

## Apibūdinimas
Tarp 1998–2017 m. buvo manyta, kad tai Australijoje gyvenančių vietinių juodųjų gulbių (*Cygnus atratus*), kurios buvo introdukuotos 1864 m., populiacijos dalis. Bet iš subfosilijų kaulų išgauta deoksiribonukleorūgštis (DNR) parodė, kad tai visai atskira, prisitaikiusi prie saloje esančios aplinkos rūšis – tvirto kūno sudėjimo, stambesnė, didesnė, ilgesnėmis kojomis, trumpesniais sparnais ir mažiau skraidanti nei juodoji gulbė. Kaip manoma, naujazelandines gulbes evoliucija kreipė link skraidymo gebos praradimo, kaip kad ir polineziečių kolonistų išnaikintos neskraidančios naujazelandinės žąsys (*Cnemiornis*) ir Finšo antis (*Chenonetta finschi*). Iš rastų 39 subfosilijų kaulų nustatyta, kad naujazelandinės gulbės atsiskyrė nuo dabartinių juodųjų gulbių pleistoceno laikotarpyje prieš 1–2 milijonus metų.

Naujazelandinės gulbės buvo 20–32 % stambesnės už juodasias gulbes ir svėrė iki 10 kilogramų, ūgis siekė iki 1 metro. Plunksnų spalvinis apdaras nežinomas, jo nustatyti iš subfosilijų kaulų yra neįmanoma. 

Evoliucijos ir izoliacijos eigoje susiformavo du porūšiai:
* *Cygnus sumnerensis chathamensis*; buvo paplitusios Čatamo salose.
* *Cygnus sumnerensis sumnerensis*; buvo paplitusios Pietų saloje.

## Pavadinimo kilmė
Dabartinis naujazelandinės gulbės mokslinis pavadinimas (*C. sumnerensis* Forbes, 1890) kilo nuo Kraistčerčo priemiesčio Sumnerio, kuriame buvo rastos pirmosios šios rūšies fosilijos. Jas 1890 m. apibūdino škotų kilmės tyrinėtojas, ornitologas, botanikas Henris Forbsas.

## Šaltiniai
Hildesheimo Šv. Mykolo bažnyčia

**Hildesheimo Šv. Mykolo bažnyčia** () arba **Mykolo bažnyčia** () – viduramžių katalikų bažnyčia pastatyta apie 1010–1033 m. Hildesheimo mieste, Žemutinėje Saksonijoje, Vokietijoje romaninės architektūros bažnyčia. Nuo 1985 m. saugoma UNESCO. 2010 m. sausio 2 d. išleistas jubiliejinis 2,20 Eurų vertės pašto ženklas su katedros motyvais. 2014 m. vasario 7 d. išleista 2 eurų proginė moneta su bažnyčios atvaizdu.

## Galerija

Vaizdas:Hildesheim St Michael 1662.jpg|1662 m. piešinys
Vaizdas:Hildesheim-St Michaels Church.Crypt.of.Bernward.JPG|Bažnyčios fragmentas
Vaizdas:St Michael Hildesheim Mittelschiff.jpg|Bažnyčios vidus
Vaizdas:2 Euro Deutish 2014.png|Vokiška 2 eurų proginė moneta išleista 2014 m. skirta Žemutiniai Saksonijai


## Išnašos

## Nuorodos
* St Mary’s Cathedral and St Michael’s Church at Hildesheim / UNESCO oficialus puslapis
Manikavačakaras

**Manikavačakaras** () – IX a. tamilų poetas, šaivų giesmyno „Tiruvačakam“ kūrėjas.

Manikavačakaras kilęs iš Madurajaus apylinkių. Priklausė dainiams najanarams, buvo brahmaniškos kilmės. Gyveno klajodamas, kurį laiką buvo apsistojęs Čidambarame.

Jo giesmių Šivai rinkinys „Tiruvačakam“ ('šventa kalba') laikomas galimai paveiktu „Bhagavadgytos“ stiliaus. „Tiruvačakam“ įtrauktas į šaivų rinkinį „Tirumai“. Manikavačakaro giesmės lig šiol atliekamos šaivų šventyklose Tamilnade.

## Šaltiniai
Jungtinės Karalystės vyrų vandensvydžio rinktinė

**Jungtinės Karalystės vyrų vandensvydžio rinktinė** – nacionalinė komanda, kuri atstovauja Jungtinei Karalystei oficialiose vandensvydžio varžybose.

## Dalyvavimas čempionatuose
### Olimpinės žaidynės

### Pasaulio čempionatas

## Nuorodos
* Oficiali svetainė
Hildesheimo Švč. Marijos katedra

**Hildesheimo Švč. Marijos katedra** (), oficialiai **Švč. Marijos ėmimo į dangų aukštoji katedralinė bažnyčia** () – viduramžių katalikų bažnyčia, pastatyta apie 1010–1020 m. XI a., XII a. ir XIV a. plėtėsi ir buvo rekonstruota. Pastatyta Hildesheimo mieste, Žemutinėje Saksonijoje, Vokietijoje. Per Antrąjį pasaulinį karą 1945 m. sugriauta. Atstatyta 1950–1960 m. Nuo 1985 m. saugoma UNESCO. 

## Galerija

Vaizdas:Hildesheim Dom 1840.jpg|1840 m. piešinys
Vaizdas:Domhof, Dom, Kreuzgang Hildesheim 20171201 0242.jpg|Bažnyčios fragmentas
Vaizdas:DomHildesheim.jpg|Bažnyčios vidus
Vaizdas:Krypta815.2.jpg|Bažnyčios kripta


## Išnašos

## Nuorodos
* St Mary's Cathedral and St Michael's Church at Hildesheim / UNESCO oficialus puslapis
* Katedros oficialus puslapis
Lietuvos regionų pirmenybės

**Lietuvos regionų pirmenybės** – Lietuvos futbolo federacijos vykdomos futbolo varžybos ir skautavimo projektas, skirtas suteikti jauniesiems futbolininkams iš Lietuvos galimybę atstovauti regioninėms komandoms turnyre ir patekti į nacionalinių rinktinių kandidatų sąrašą.

## Istorija

Projektą 2017 metais organizavo LVJFA. Tuometinis pirmenybių tikslas buvo Lietuvos vaikinų rinktinių kandidatų peržiūra, trenerių įtraukimas į rinktinės kandidatų peržiūros procesą ir trenerių diskusijos apie žaidėjus. Projektas įtraukė gimusius 2004 (U-14), 2003 (U-15), 2002 (U-16) ir 2001 m. (U-17) amžiaus grupės vaikinus, kurie buvo suskirstyti į Aukštaitijos (Šiaurės), Kauno (Pietų), Vilniaus (Rytų), Žemaitijos (Vakarų) regionines komandas. Debiutiniai turnyrai vasarą buvo surengti Šiauliuose, Klaipėdoje, Vilniuje ir Kaune. Pagal pirmenybių nuostatus, per dieną buvo žaidžiamos ketverios 60 minučių trukmės rungtynės ir šis formatas per metus nepakito.

2018 m. sezone nusistovėjo trenerių skyrimo tvarka, kuomet regioninėms komandoms vadovauti buvo paskirtas trenerių duetas. Vasario mėnesį Marijampolės futbolo manieže rungėsi 2002, 2003, 2004 metais gimę žaidėjai. Oficialiu Lietuvos regionų pirmenybių rėmėju tapo „Wellteen“, įsteigę prizus kiekvieno regiono geriausiai pasirodžiusiems žaidėjams. Pavasarį ir vasarą pirmenybių turai vyko Panevėžyje (2005 m. gim. žaidėjams), Klaipėdoje (2003 m. gim. žaidėjams), Kaune (2004 m. gim. žaidėjams), Tauragėje (2005 m. gim. žaidėjams).

Projekto tęsiniu lapkritį tapo iš geriausiai pirmenybėse atsiskleidusių žaidėjų suburtos Lietuvos regioninės rinktinės rungtynės su Varšuvos „Legia“ akademijos bendraamžiais. Į Varšuvą išvyko U-15 ir U-16 vaikinų rinktinės. 

2019 m. Lietuvos regionų pirmenybių projekto vykdymą perėmė LFF. Vasario mėnesį Marijampolės manieže rungėsi 2004 m. gim. (U-16) ir 2005 gim. (U-15) futbolininkai. Projekto vykdytojai nusprendė teikti prioritetą pirmenybių turus surengti naujose lokacijose, todėl gegužės mėnesį rungtynės buvo surengtos Širvintų (2004 m. gim. žaidėjams), Telšių (2005 m. gim. žaidėjams) ir Birštono (2006 m. gim. žaidėjams) stadionuose. Rugpjūčio mėnesį pirmąkart surengtas U-13 amžiaus grupės (2007 m. gim. žaidėjų) turnyras Utenoje.

Pirmenybėse dalyvavę žaidėjai buvo pakviesti atstovauti Lietuvos regioninei rinktinei spalio ir lapkričio mėnesį Vilniuje vykusiame tarptautiniame „Ateitis Cup“ turnyre ir jame pranoko lūkesčius, užimdami aukštas vietas. U-13 komanda tarp savo bendraamžių užėmė 9 vietą, U-14 komanda – 5 vietą, U-15 komanda – 3 vietą, galop U-16 komanda – 2 vietą, pralaimėjusi tik finale.

## Formato keitimas

Patvirtinusi savo 2020–2024 m. techninę strategiją, LFF ėmėsi permainų jaunimo futbolo projektų srityje, siekiant jog šie atitiktų naujojoje strategijoje suformuotus tikslus. Gegužės 15 dieną LFF paskelbė apie numatomas naujoves, susijusias su gausesniu žaidėjų įtraukimu, atviresniu atrankos procesu, žaidėjo profilio sudarymu. Pirmenybės šiemet bus surengtos 2007 ir 2008 m. gimusiems žaidėjams – pirmąkart suorganizavus atrankas bei varžybas ir merginoms.
 
## Šaltiniai ir nuorodos

* Lietuvos regionų pirmenybių naujienos

## Išnašos
Vandens motorsportas 1908 m. vasaros olimpinėse žaidynėse

**[[Vandens motorsportas]] 1908 m. vasaros olimpinėse žaidynėse** vyko pirmą ir paskutinį kartą olimpinių žaidynių istorijoje.

Varžybos vyko trijų motorinių valčių klasėse. Dalyviai turėjo įveikti penkis ratus po aštuonias jūrmiles (iš viso 70 km). Visose klasėse startavo po kelias valtis, bet visose klasėse finišą pasiekė tik po vieną įgulą.

## Medalininkai

## Nuorodos
* TOK svetainė
Vea

**Vea** arba **Vei** – deivė etruskų mitologijoje.

Teigiama, jog Vea buvo garbinama Graviskoje, Volsinijuose (greta Orvjeto) ir kitose Etrūrijos vietovėse. Graviskoje Vea kultas buvo susijęs su Demetros kultu. Apie Vea kultą liudija įrašai ant votų (pvz., iš Orvjeto, Kaničelos šventvietės). Kaničelos šventvietėje aptiktas neįprastas marmurinis nuogos deivės atvaizdas, gali būti, kad taip pavaizduota būtent Vea. Jokių kitų šios deivės atvaizdų neaptikta (nei ant etruskų veidrodžių, nei kur kitur).

Dievavardis bandomas sieti su miesto pavadinimu *Veii* (Vejai). Be to, tvirtinama, kad Vea gali būti vienas iš deivės Kel – motinos žemės – vardų.

## Šaltiniai
Manasa

**Manasa** (, ) – hinduistinė gyvačių deivė, garbinama daugiausia Bengalijoje ir kitur šiaurės rytų Indijoje. Tikima, kad jai pavaldžios gyvatės ir jų nuodai. Jos meldžiama apsaugoti nuo gyvačių nuodų, kitų ligų. Dažniausiai garbinama be atvaizdo (kartais jį atstoja molinis puodas arba gyvatės pavidalo žemių kauburys). Lietinguoju laikotarpiu Manasos garbei vyksta Džhapano šventė, kurios metu deivės garbintojai renka kobras, jas laiko rankose, leidžia joms gelti, taip siekdami parodyti savo pasitikėjimą Manasa tiek šiame, tiek pomirtiniame gyvenime.

Pagrindinis liturginis tekstas, pasakojantis apie Manasą, yra Manasa mangalkavja. Manasa taip pat minima „Mahabharatoje“, puranose. Kartais ji laikoma Šivos dukterimi, gimusia iš jo proto (*manas*). Jos brolis – gyvatė Šeša. Deivės sūnumi laikomas rišis Astika.

Dar žinoma kaip Višuhara („nuodų naikintoja“), Nagalakšmė („gyvačių Lakšmė“).


Maa Manasa Devi idol at Tribeni, West Bengal, India.jpg|Manasos gatvės šventykla V. Bengalijoje
বিজয় গুপ্তের মনসা মন্দির 14.jpg|Šventykloje Bangladeše
Göttin Manasa in Lehm.jpg|Iš molio nulipdyta Manasa trobelėje Sundarbanuose
The Serpent Goddess Manasa LACMA M.83.1.2 (1 of 7).jpg|~X a. varinė Manasos skulptūra iš Biharo


## Šaltiniai
Jeu de paume 1908 m. vasaros olimpinėse žaidynėse

**[[Jeu de paume]] 1908 m. vasaros olimpinėse žaidynėse** vyko pirmą ir paskutinį kartą olimpinių žaidynių istorijoje.

Varžybose startavo tik JAV ir Jungtinės Karalystės atstovai.

## Medalininkai

## Nuorodos
* TOK svetainė
Šaudymas iš lanko 1908 m. vasaros olimpinėse žaidynėse

**[[Šaudymas iš lanko]] 1908 m. vasaros olimpinėse žaidynėse** vyko trečią kartą olimpinių žaidynių istorijoje.

## Dalyvavusios šalys
57 lankininkai iš 3 šalių startavo olimpinėse žaidynėse:

* 
* 
* 

## Medalininkai

## Medalių lentelė

## Nuorodos
* TOK svetainė
Tenisas 1908 m. vasaros olimpinėse žaidynėse

**[[Tenisas]] 1908 m. vasaros olimpinėse žaidynėse** vyko ketvirtą kartą olimpinių žaidynių istorijoje. Žaidynėse dominavo Jungtinės Karalystės tenisininkai, kurie laimėjo visus aukso medalius. Pirmą kartą vykdytos atskiro lauko ir uždarų patalpų rungtys.

## Dalyvavusios šalys
50 tenisininkų iš 10 šalių startavo olimpinėse žaidynėse:

* 
* 
* 
* 
* 
* 
* 
* 
* 
* 

## Medalininkai
### Lauko

### Salės

## Medalių lentelė

## Nuorodos
* TOK svetainė
Dorothea Chambers

**Dorothea Chambers** (1878 m. rugsėjo 3 d. – 1960 m. sausio 7 d.) – Anglijos tenisininkė, olimpinė čempionė. Septynių Vimbldono čempionato titulų savininkė.

## Biografija
1903 m. pirmą kartą tapo Vimbldono čempionato nugalėtoja.

Londone vykusiose ketvirtosiose moderniose 1908 m. vasaros olimpinėse žaidynėse anglė dalyvavo teniso varžybose. Moterų vienetų varžybų finale anglė nugalėjo savo bendratautę Dora Boothby ir tapo olimpine čempione.

1910 m. Chambers parašė ir išleido knygą „*Tennis for Ladies*“.

1914 m. Chambers iškovojo septintąjį Vimbldono titulą. 1920 m. tenisininkė pateko į savo penkioliktą Vimbldono turnyro finalą.

## Nuorodos
* Olympedia svetainėje
George Hillyard

**George Hillyard** (1864 m. vasario 6 d. – 1943 m. kovo 24 d.) – Anglijos tenisininkas, olimpinis čempionas. Dvylikos Vimbldono čempionato titulų savininkas ir dukart US Open nugalėtojas.

## Biografija
1889 m. pirmą kartą pasiekė Vimbldono čempionato finalą, kuriame dvejetų varžybose užėmė antrąją vietą. 1897 m. Hillyard laimėjo tarptautinį Vokietijos čempionatą.

Londone vykusiose ketvirtose moderniose 1908 m. vasaros olimpinėse žaidynėse anglas dalyvavo teniso varžybose. Vyrų dvejetų varžybų finale kartu su Reginald Doherty laimėjo prieš kitą Jungtinės Karalystės duetą ir tapo olimpiniais čempionais.

1924 m. parašė ir išleido knygą „*Forty Years of First Class Lawn Tennis*“.

## Nuorodos
* Olympedia svetainėje
Major Ritchie

**Major Ritchie** (1870 m. spalio 18 d. – 1955 m. vasario 28 d.) – Anglijos tenisininkas, olimpinis čempionas. Dviejų Vimbldono čempionato titulų savininkas.

## Biografija
1902 m. parašė ir išleido „*Table tennis and how to play it, with rules*“.

1908 m. pirmą kartą tapo Vimbldono čempionato nugalėtojas.

Londonas vykusiose ketvirtose moderniose 1908 m. vasaros olimpinėse žaidynėse anglas dalyvavo teniso varžybose. Vyrų salės vienetų varžybų pusfinalyje sportininkas pralaimėjo olimpiniam čempionui Arthur Gore ir pelnė bronzos medalį. Vyrų dvejetų varžybose, poroje su James Cecil Parke, pasiekė finalą, kuriame rezultatu 3-0 pralaimėjo Reginald Doherty ir George Hillyard duetui. Vyrų vienetų varžybose Ritchie varžėsi be pralaimėjimų ir tapo olimpiniu čempionu.

1909 m. parašė ir išleido „*The Text Book of Lawn Tennis*“.

1910 m. Ritchie laimėjo antrąjį vyrų dvejetų Vimbldono čempiono titulą

## Nuorodos
* Olympedia svetainėje
Meilutė Ramonienė

**Meilutė Ramonienė** (g. 1953 m. rugsėjo 29 d.) – Lietuvos kalbininkė, Vilniaus universiteto profesorė.

## Biografija

1976 m. Vilniaus universitete baigė lituanistikos studijas, nuo 1987 m. – humanitarinių mokslų daktarė, nuo 1990 m. – docentė. Tęsė darbą Vilniaus universitete, 1991–1995 ir nuo 1999 m. Lituanistinių studijų katedros vedėja. 1995–1999 m. dėstė Helsinkio universitete.

Duktė – politologė Ainė Ramonaitė, vyras – fizikas Alfonsas Ramonas.

## Bibliografija

* *Šnekamoji lietuvių kalba* (*Colloquial Lithuanian*, vadovėlis su J. I. Press, 1996 m.),
* *Po truputį* (su L. Vilkiene, vadovėlis pradedantiesiems, 1998 m.),
* *Lietuvių kalba nelietuvių mokykloms* (su I. Musteikiene, vadovėlis, 1996 m.),
* *Praktinė lietuvių kalbos gramatika* (*Практическая грамматика литовского языка*, su J. Pribušauskaite, 2003 m.),
* *Lietuvių kalba* (*Lithuanian*, 2006 m.),
* *Žmogus ir kalba* (su G. Notrimaite, S. Žuku, lietuvių kalbos vadovėlis 11–12 klasėms, 2007 m.)
* *Trylika klausimų apie lietuvių kalbą* (, , 2008 m.),
* *Language Policies and Practices in the Baltic States* (su Hogan–Brun, G., U. Ozolins, M. Rannut, 2009 m.),
* *Keletas metodikos klausimų* (2009 m.),
* *Lingvodidaktikos terminų žodynas* (su kitais, 2012 m.),
* * Miestai ir kalbos* (2 t., redaktorė, 2010–2013 m.),
* * Emigrantai: Kalba ir tapatybė* (redaktorė, 2015 m.).

## Apdovanojimai
* Lietuvos mokslo premija (su kitais, 2006 m.).

## Šaltiniai
Australazinės gulbės

**[[Australazinės gulbės]]** (*Chenopis*) – žąsinių (*Anseriformes*) būrio, gulbių (*Cygnus*) genties, Australazijoje susiformavusi stambių vandens paukščių pogentė.

Iš rastų 39 naujazelandinių gulbių subfosilijų kaulų nustatyta, kad šios pogentės rūšys atsiskyrė pleistoceno laikotarpyje prieš 1–2 milijonus metų.

## Rūšių ir porūšių klasifikacija
Išskiriamos 2 rūšys, iš kurių viena buvo išnaikinta:
* *Cygnus atratus* – Juodoji gulbė; savaime paplitusi Australijoje, 1864 m. introdukuota Naujojoje Zelandijoje.
* † *Cygnus sumnerensis* – Naujazelandinė gulbė; išnykusi. Buvo paplitusi Naujosios Zelandijos Pietų ir Čatamo salose. Buvo 2 porūšiai:
** † *Cygnus sumnerensis chathamensis*; buvo paplitusios Čatamo salose.
** † *Cygnus sumnerensis sumnerensis*; buvo paplitusios Pietų saloje.

## Šaltiniai
Alberto Braglia

**Alberto Braglia** (1883 m. kovo 23 d. – 1954 m. vasario 5 d.) – Italijos gimnastas, olimpinis čempionas.

## Biografija
1906 m. italas dalyvavo Tarptinėse olimpinėse žaidynėse, kuriose iškovojo du sidabro medalius.

Londone vykusiose ketvirtose moderniose 1908 m. vasaros olimpinėse žaidynėse Braglia dalyvavo gimnastikos varžybose. Vyrų daugiakovės rungtyje italas aplenkė visus varžovus ir tapo olimpiniu čempionu.

1909 m. kartu su Italijos nacionaline rinktine sportininkas pelnė bronzą.

1912 m. vasaros olimpinėse žaidynėse Barglia buvo Italijos vėliavnešys atidarymo ceremonijoje. Sportininkas apgynė savo daugiakovės olimpinio čempiono titulą ir tapo pirmuoju gimnastu laimėjusiu auksą individualioje rungtyje dvejose olimpinėse žaidynėse. Italas taip pat laimėjo antrą aukso medalį kartu su šalies nacionaline rinktine komandinėje įskaitoje. 

Vėliau italas tapo nacionaliniu gimnastikos treneriu, ruošė Italijos nacionalinę komandą 1932 m. vasaros olimpinėse žaidynėse.

## Nuorodos
* Olympedia svetainėje
Dviračių sportas 1908 m. vasaros olimpinėse žaidynėse

**[[Dviračių sportas]] 1908 m. vasaros olimpinėse žaidynėse** vyko ketvirtą kartą olimpinių žaidynių istorijoje. Londone vykusiose varžybose dominavo Jungtinės Karalystės sportininkai. Olimpiadoje varžėsi tik vyrai.

Žaidynėse pirmą kartą pristatytos komandinio persekiojimo ir tandemo rungtys.

Individualaus sprinto varžybų finale nei vienas iš dalyvių nekirto finišo linijos per numatytą laiko limitą (1 min 45 s). Todėl medaliai šioje rungtyje neįteikti.

## Dalyvavusios šalys
97 dviratininkai iš 11 šalių dalyvavo olimpinėse žaidynėse:

* 
* 
* 
* 
* 
* 
* 
* 
* 
* 
* 

## Medalininkai

## Medalių lentelė

## Šaltiniai

## Nuorodos
* TOK svetainė
Benjamin Jones

**Benjamin Jones** (1882 m. sausio 2 d. – 1963 m. rugpjūčio 20 d.) – Jungtinės Karalystės dviratininkas, olimpinis čempionas.

## Biografija
1907 m. Jones laimėjo Britanijos nacionalinio čempiono titulus 1 mylios ir 5 mylių rungtyse.

Londone vykusiose ketvirtose moderniose 1908 m. vasaros olimpinėse žaidynėse Jones dalyvavo dviračių treko varžybose. Vyrų individualaus sprinto varžybose britas finišo liniją kirto antras, bet medalio nepelnė, nes visi finalo dalyviai netilpo į nustatytą laiko limitą. Vyrų 20 km lenktynėse sportininkas iškovojo sidabro medalį. Vyrų 5000 m varžybose britas aplenkė visus varžovus ir tapo olimpiniu čempionu. Vyrų komandinėse persekiojimo lenktynėse kartu su Jungtinės Karalystės nacionaline rinktine finale nugalėjo Vokietijos rinktinę ir tapo olimpiniais čempionais.

1911–1914 m. Pietų Afrikos Respublikos čempionato nugalėtojas.

## Nuorodos
* Olympedia svetainėje
Aušra Žičkienė

**Aušra Žičkienė** (g. 1964 m. gegužės 30 d.) – Lietuvos etnomuzikologė, mokslų daktarė.

## Biografija
1987 m. baigė Lietuvos konservatoriją (L. Burkšaitienės klasę). Nuo 1987 m. dirba Lietuvių literatūros ir tautosakos institute, nuo 2007 m. – vyresnioji mokslo darbuotoja.

1980–1994 m. sutartinių giedotojų grupės „Trys keturiose“ (vadovė Daiva Račiūnaitė‑Vyčinienė) narė. 1987–1998 m. folkloro ansamblio „Dijūta“ vadovė. 2001 m. apgynė humanitarinių mokslų daktarės disertaciją.

## Veikla

Aušros Žičkienės tyrimų sritys: muzikinio folkloro istoriniai, tipologiniai, taikomieji, šiuolaikinių formų tyrimai, dabarties bendruomenių muzikinė elgsena.

Aušra Žičkienė yra Europos etnomuzikologijos seminaro narė (nuo 2002 m.).

## Bibliografija
Monografijos:
* *Savaiminė daina: nežymus būvis, tradicinės struktūros, vietinės reikšmės, globali raiška* (2019 m.).

Parengti ir sudaryti leidiniai:
* Lietuvių liaudies dainyno 11 (1995 m.), 17 (2003 m.), 18 (2004 m.), 20 (2007 m.) tomų melodijos,
* *[[Tautosakos darbai]]* t. 41 (2010 m.), t. 54 (2017 m.),
* *Lingu palingu balti suoleliai* (su Jurgita Ūsaityte, 2009 m.),
* *Paklausykit manę, jauno bernelio. Jauniaus Vyliaus užrašytos suvalkiečių tautosakos rinktinė* (su P. Krikščiūnu, R. Žarskiene, 2011 m.),
* *Vilniaus krašto lenkų laidotuvių giesmės. Antologija* (su Irena Masoit, Kristina Syrnicka, 2013 m.),
* *Kapsų dainos, Vinco Šlekio užrašytos Marijampolės apskrityje* (su P. Krikščiūnu, 2015 m.),
* *Anelės Karmonienės dainos* (2016 m.).

## Šaltiniai